時事評論員馮睎乾就話，當初因為《文匯報》、《東方日報》、《東張西望》同埋《點新聞》嘅報導，結果大家討論嘅都係「情殺」故事，呢啲報道嘅結果就係向亡者家屬嘅傷口撒鹽，呢啲媒體作為罪魁禍首，喺警察澄清之後亦無道歉，只係偷偷刪改網上報道，換個標題，當乜事都無發生，做法係侮慢死者同埋對家屬造成二次傷害。